ભોગા ભગતની ઘરવાળી ભોગલી બહુ સત્ય નિષ્ઠ વ્યહવાર કુશળ , નીતિમાન સન્નારી હતી . આ લોકો ભેંસો રાખતાં એક ભેંસ બીજા વેતરની વ્યાણી અને પાડી આવી .એના ખાવા માટે ત્રણ ભાર કપાસિયા લઇ રાખેલા હતા . એટલામાં એક ભેંસનો ઘરાક આવ્યો . એણે ભેંસ ખરીદવા માટે 120 રૂપિયાની ઓફર કરી એ જમાનામાં રૂપિયા સોની અંદર બહુ સારામાં સારી ભેંસો મળતી . ભેંસ ખરીદનારની માગણીથી ભગત લલચાઈ ગયા . અને ભેંસ વેચી નાખી . ભોગલી બોલી અરે તમે ભેંસ શા માટે વેંચી ?એના દૂધ ઘી વેંચીને આપનો ઘર વહેવાર ચલાવવાનો હતો . એના માટે કપાસિયા લઇ રાખ્યા હતા . હું મહેનત કરીને ભેંસ માટે ઘાસ ચારો તો લાવતીજ હતી . તમારા એકસો વિસ રૂપિયાતો હું ફક્ત છ મહિનામાંજ ઉભા કરી લેવાની હતી ઉપરાંત છોકરાં , ઘી ,દૂધ , દહીં ખાત મૈ મેમાન સંચવાત . આ તમે ભેંસ વેંચી નાખી ઈ બહુ મોટી ભૂલ કરી ,